Glass Spider

***Glass Spider*** er ein konsertfilm av den engelske songaren David Bowie. Åtte konsertar vart filma dei to første vekene av november 1987 i Sydney Entertainment Centre i Australia den siste månaden av Glass Spider-turneen. Den 86 konsertar lange turneen vitja òg Europa, Nord-Amerika og New Zealand, og marknadsførte albumet *[[Never Let Me Down]]* (1987). Filmen kom opphavleg ut i 1988 på VHS, og vart koreografert av Toni Basil, regissert av David Mallet og produsert av Anthony Eaton. VHS-en vart gjeve ut på MPI Home Video i USA og Video Collection International i Storbritannia. 

Filmen syner Bowie og bandet hans, som inkluderte Peter Frampton, og ein dansetrupp på ein scene med det som på den tida vart kalla «det største turnésettet nokon gong». Sjølv om turneen fekk blanda og negativ kritikk på den tida, har kritikarar skrive at turneen endra korleis artistar (som  Britney Spears, Madonna og U2) framførte sine eigne turnear. I 2010 kalla ein kritikar Glass Spider-turneen ein av dei «best designa konsertturenane gjennom tidene», og i 2016 kalla ein annan kritikar videoen for ein av dei beste for fansen som ønskte å sjå Bowie «eit spektakulært rocketeater.»

Ein del av filmen vart sendt på American Broadcasting Company i juni 1988. Heile konsertvideoen vart gjeven ut på DVD i 1999 og igjen i 2007 med ei spesialutgåve, som nådde niandeplassen på UK Video Charts.

## Bakgrunn og innspeling

Glass Spider-turneen var ein verdsturné som gjekk frå mai 1987 for å marknadsføre albumet *[[Never Let Me Down]]* (1987). Turneen hadde store publikumstal og tente godt, men fekk dårleg omtale i musikkpressa på den tida. Det var den første turneen hans sidan Serious Moonlight-turneen i 1983 og Bowie såg det som ein sjanse til å gå attende til teatralske konsertar, slik han hadde gjort i 1974 under Diamond Dogs-turneen. Som følgje av dette omfatta turneen dansarar, musikk og multimediaelement som projeksjonar og rekvisittar. Sjølve kulissane var designa som ein enorm edderkopp som stod 18 meter over scenen og vart skildra som «dei største turnékulissane nokon gong» på den tida. Dansinga vart koreografert av Toni Basil, og Peter Frampton spelte gitar. Charlie Sexton var gjesteartist på vokal og gitar på videoen.

Før turneen sa Bowie at han ikkje hadde planar om å gje ut eit konsertalbum frå turneen, men trass i dette, spelte regissøren David Mallet inn åtte konsertar på nesten to veker i Sydney i Australia heilt mot slutten av turneen. I notata for videoen står det at filmen hovudskleg kjem frå 7. og 9. november 1987, med somme klipp frå andre kveldar, sjølv om Bowie-biografen Nicholas Pegg hevdar at dei fleste filmklippa er frå konserten 6. november. Eit typisk show varte over to timar med kring 26 songar, men videoen har ei lengd på under to timar og inneheld bere kring 20 songar. Ei spesialutgåve i 2007 inkluderer ein CD med heile konserten framført i Montreal i Canada den 30. august 1987, men filmen er den same. Turneen og konsertfilmen er kalla opp etter songen «Glass Spider» frå albumet.

## Utgjeving
Filmen kom ut på VHS i 1988 på MPI Home Video i USA og Video Collection International i Storbritannia. I somme regionar vart han gjeve ut på to videokassettar med ti songar kvar, før ei samling frå 1990 kombinerte dei to til ein enkel video. VHS-utgåva varer kring 110 minutt. I 1999 vart det gjeve ut ein «halvoffisiell» DVD av konserten i Asia.

Ei forkorta utgåve på ein time vart sendt på amerikansk fjernsyn tidleg i juni 1988 på American Broadcasting Company-tilknytte stasjonar.

Videoen kom ut på DVD i 2007. Den vanlege DVD-utgåva inneheldt den same konserten som VHS-utgåva, medan spesialutgåva kom med eit dobbelt konsertalbum frå den same turneen, spelt inn på Montreal Olympic Stadium den 30. august 1987. 2007-utgåva var opphavleg planlagt å inkludere eit konsertopptak av songen «Glass Spider» frå Wien den 1. juli 1987.

DVD-en inkluderer stereo, Dolby Digital 5.1 og DTS 5.1-lyd og presenterer videoen i det originale 1.33:1-formatet. Ein fil i lydmiksen på denne DVD-en gjer at mykje av gitaren til Peter Frampton berre så vidt er mogeleg å høyre. Pegg meinte at på grunn av dette, og sjølv om biletkvaliteten er langt betre, er den originale VHS-utgåva eller DVD-utgåva frå 1999 å føretrekke på grunn av betre lyd.

## Mottaking

Den originale heimevideoen frå 1988 fekk positive meldingar frå publikasjonar som *[[magasinet Variety|Variety]]*, *[[Houston Post]]* og *[[Toronto Star]]*. *[[Chicago Tribune]]* sa at videoen «syner all spaninga, opptoget og musikken» frå ein av dei «mest visuelt oppslukande» konsertane frå 1987. AllMusic kalla utgjevinga «glimrande» og meinte at dei «slåande» konsertutgåvene ofte er like bra som studioinnspelingane. Somme kritikarar var meir lunkne, som *[[The Boston Globe]]*, som meinte at «det er rett og slett for mykje å fordøye.» *[[Los Angeles Times]]* var mest negativ til den 1-timar lange konseren på ABC, og kalla han «overraskande tam» og scenen for «dum.»

Pegg sa at konsertfilen var «særs fornøyeleg» trass i manglane i showet, og med mindre det kom videoar frå Diamond Dogs-turneen frå 1974 eller Sound+Vision-turneen frå 1990, så «leiar denne feltet for dei som ynskjer å sjå David Bowie lever eit spektakulært rocketeater.»

## Innhald
Alle songane skrivne av David Bowie, utanom der andre er nemnde. Sjølv om dei ikkje er nemnde i omslaget, inneheld den originale VHS-utgåva den same «Intro/Up the Hill Backwards» og bandintroduksjonen som DVD-utgåva.

### Spesialutgåve - CD - 2007

## Medverkande
Henta frå omslaget til *Glass Spider*.

**Musikarar**
* David Bowie&nbsp;– solovokal, gitar
* Carlos Alomar&nbsp;– gitar, korvokal
* Alan Childs&nbsp;– trommer
* Richard Cottle&nbsp;– klaverinstrument, saksofon, tamburin, korvokal
* Peter Frampton&nbsp;– gitar, vokal
* Erdal Kızılçay&nbsp;– klaverinstrument, trompet, conga, fiolin, korvokal
* Carmine Rojas&nbsp;– bassgitar
* Charlie Sexton&nbsp;– gitar, korvokal

### Dansarar
* Melissa Hurley
* Viktor Manoel
* Constance Marie
* Stephen Nichols
* Craig Allen Rothwell («Spazz Attack»)

### Produksjon
* David Mallet – filmregissør
* Anthony Eaton – filmprodusent
* Toni Basil – koreografi
* David Richards – lydmiksing
* Mark Ravitz – scenografi
* Allen Branton – lysdesign

## Salslister
2007-utgåva nådde niandeplassen på UK Video Charts.

## Kjelder

**Denne artikkelen bygger på «[[:en:Glass Spider|Glass Spider]]» frå ,  den 11. september 2021.* 
*** oppgav desse kjeldene:* 
* 
 

## Bakgrunnsstoff
*